Tänases "Pöördepunktis"...
Mind sihiti paljude relvadega. Mind pussitati mitu korda.
Võitlen siiani mineviku deemonitega oma peas.
LOOTUS
VÕIT
ELU
PÖÖRDEPUNKT
Tere tulemast! Ilus aeg elamiseks!
Mul on hea meel, et meid vaatad.
Erica Linney on samuti siin. - Tere, Muyiwa.
Tore on olla siin ja tore, et teie olete siin.
Meie tänane Twitteri viide on "vabadus".
Mine Twitterisse, Facebooki või mujale sotsiaalmeedias
ja viita: @TPZone#Freedom.
Millest sinusugune hea kristlasest tüdruk
peab vaba olema?
Kui sa vaid teaksid!
Aga õnneks katab Jeesuse veri selle kõik.
Kui jääd meiega selle saate lõpuni, saad selle lõpuks veel ka vabaks.
1990'date alguses süüdati Ameerikas valdavalt afroameeriklaste kirikuid.
See tekitas rassilise vastuolu,
mis lõhestas kristlikku kogukonda ja riiki.
Kui pastor Mark Strongi kirik maha põletati,
seisis ta otsuse ees.
Simisola Okai kõneles temaga, et teada, mida ta muudatusteks tegi.
Keegi pani te kiriku 1996. a. põlema. - Jah.
Te esimene otsus vaatamata teadmatusele
oli andestada.
Miks te otsustasite andestada?
Meie eesmärk ja kirg on ülistada Jeesust.
Selle asemel, et olla vihane ja visata esimene kivi,
mõtlesime, milline on parim võimalus austada selles olukorras Jumalat
ja teha Teda tuntuks läbi selle olukorra.
Seega otsustasime kirikuna teadlikult niimoodi reageerida.
Jumal andis meile selle läbi võimaluse
õnnistada ja teenida oma linna selle kõige läbi.
Räägime veel andestamisest.
Kirjutasite koos dr. Wilkinsoniga raamatu. - Jah.
Nimega "Vabaduse faktor".
Mind kõnetas sealt tähendamissõna Matteuse 18. ptk'st.
Seal on öeldud, et andestamatus on seotud kannatusega.
Seega me ainult ei peaks andestama, vaid meil on lausa vaja andestada.
Miks?
Me loeme seal mehest, kes sai suure varanduse.
Siis aga oli seal teine mees, kes võlgnes talle vaid sente.
See pisku võlgneja
läks varanduse saanu juurde ja palus võla eest andestust.
Varanduse saanud mees oli just äsja oma suured võlad andeks saanud,
aga ta ei andestanud mehele, kes võlgnes talle vaid sente.
Ta kägistas seda meest ja saatis ta vangi.
Kui peremees sai juhtunust teada,
kutsus ta selle rikkaks saanu enda juurde aru andma.
Ta ütles: "Võtke see tige sulane ja andke ta piinajate kätte,
kuni ta maksab kõik, mida ta võlgneb."
Oleme seda palju kordi lugenud, aga pole aru saanud,
et viimane salm ütleb: "Nõnda teeb ka minu taevane Isa teile,
kui teie igaüks kogu oma südamest ei anna andeks oma vennale.”
Kui me ei andesta,
siis Jumal eemaldab kaitse ja rahu meie eludelt.
Ja siis oleme avatud ebamugavustele ja kannatustele,
kuniks võlg on makstud ja selleks võlaks andestus.
Paljud inimesed kannatavad täna füüsiliselt, emotsionaalselt,
oma suhetes ja vaimselt.
Nad ei mõista, et nende kannatused on seotud andestamatusega.
Aga see side on olemas ja seda saab murda andestamisega.
Teised võivad ju su eest palvetada ja sulle kasvõi õli pähe valada -
kõike võib teha,
aga kui sa kogu südamest ei andesta,
ei lõpe ka su kannatused ja piinad.
Sest Jumal distsiplineerib meid oma armastuses ja halastuses,
et jõuaksime kuulekuseni ja andestaksime.
Ja niipea, kui andestad, on ka nende asjadega lõpp.
Te räägite sammudest, mis aitavad kellelegi andestada.
See hõlmab ka kaastunnet inimeste suhtes,
kes on sulle haiget teinud.
Meil on vaatajaid, kellega on juhtunud õudsaid asju.
- Kindlasti.
Näiteks pereliikmete mõrvad jms.
Mida te neile ütleksite, et vabastada neid andestamatusest?
Meie kirikus oli naine, kelle poeg tapeti lasuga pähe.
Ta helistas mulle keset ööd ja palus, et läheksin temaga haiglasse.
Õde tuli ja teatas, et ta poeg on surnud.
Nad tegid palati nii hästi korda, kui suutsid,
et ta saaks veel korra poega näha.
Naine ütles, et ta võtab oma pastori ka sinna kaasa.
Ma ei tahtnud üldse minna ega seda kohutavat vaatepilti näha.
Hiljem koju minnes ei kustutanud ma enam tuldki ära,
sest ma ei suutnud nähtust üle saada.
Ta helistas mulle uuesti umbes 2 kuu pärast
ja ütles, et tema poega tulistanud noormees on vangis
ja tahtis teda vaatama minna.
Seisin selle naise kõrval, kui ta rääkis oma poja mõrvariga.
Naine ütles talle: "Oled patune nagu minagi,
kuid Jumal on mulle andestanud.
Sa tegid mulle väga palju haiget ja ma igatsen oma poega väga,
aga ma annan sulle andeks."
Ta suutis seda teha, sest mõistis, et Jumal on andnud talle armu.
Ja tänu Jumalalt saadud armule
suutis ta andestada inimesele, kes oli talle kõvasti haiget teinud.
Nii ei taha ma kuidagi alahinnata me vaatajate valu,
sest see valu on tõeline ja sügav.
Aga samas mõelge, kui palju armu ja halastust on Jumal teile andnud.
Tänu sellele armule saate olla ka kaastundlikud
ja jõuda ülejäänud sammudeni, mis on raamatus välja toodud
ja mis aitavad jõuda andestuseni ning saada vabaks.
Sest lõppeks, kui me ei andesta, oleme hoopis ise kannatajad.
Mitte inimene, kes meile on haiget teinud.
Andestamatus teeb meist pantvangid, aga andestus vabastab.
Palu Jumala abi andestamaks oma võlglastele
ja näe, palju parem sul hakkab.
Erica Linney poolt aga tänased inspiratsiooniminutid.
Aitäh, Muyiwa.
Aastate eest jagas CBN'is keegi sõnumit risti kohta.
Kuigi olin kristlane, muutsid ta sõnad mind igaveseks.
Rist on alistumise koht,
kus patt vahetatakse pühaduse vastu.
Ristil loobun oma tahtest ja võtan omaks Tema tahte.
Ristil loobun omaenda unistustest ja eesmärkidest
ja püüdlen Jumala omade poole.
Ristil loobun mõttest, et saan eluga ise hakkama.
Mõistan, et Kristuses on mul sõber, kes ei jäta mind kunagi maha.
Oma raskeimatel hetkedel elus
meenusid mulle Jeesuse sõnad: "See on lõpetatud."
Nii annan kõik oma mured üle Talle.
Rist on enamat kui kaelakee või kõrvarõngad.
See on koht, kus su elu ja saatus muutuvad täielikult.
Ristil juhtub imelisi asju.
Mida rohkem alistud, seda rohkem Jumal annab.
Võta aega ja mine taas risti juurde.
Muyiwa. - Aitäh, Erica.
Pärast pausi:
noore mehe raske lapsepõlv viib ta hukatuse teele.
Ma peaaegu tapsin oma isa.
Ta oli mu suurim vaenlane.
Pöördepunkti kogemus ei pea lõppema saate lõppedes.
Jälgi meid oma lemmikus sotsiaalmeedia kanalis.
Meie järgmise loo mees kasvas üles väga rasketes oludes,
mis viisid ta kuritegeliku eluni.
Kuniks üks päev, olles täielikus üksilduses,
rääkis temaga keegi, kes muutis ta elu.
Vaadake ise.
Edukaks saamine pole lihtne,
sest võitlen oma peas siiani mineviku deemonitega .
Mind on palju kordi sihitud relvaga ja pussitatud.
Mul polnud isaga kunagi head sidet.
Ema oli kasvades orb, aga ta uskus Jumalat.
Mu lapsepõlv polnud lihtne.
Olime vaesed ja pidime ise süüa leidma.
Isa oli alkohoolik.
Kasvades ümbritsesid mind gängsterid ja uimastid.
Ma peaaegu tapsin oma isa, kes oli mu suurim vaenlane.
Meid oli kuus last, aga kolm on juba surnud.
Kahte tulistati ja üks suri liiklusõnnetuses.
Üks meist on ikka tänavatel gängster.
Sain mõrva eest 15 aastat vanglakaristust.
Pidin kohanduma tänava elust vangla ellu.
Minust sai ka vanglas jõugu liige.
Läbisin vanglaprotsessi mitu korda.
Arvasin, et mu ainus pääse siit on läbi suremise.
Aga Jumal tuli ja heitis valgust mu elule.
Ta lasi mu ühiskongist välja võtta ja viia üksikkongi.
Olin üksinda, kedagi muud polnud.
Vaid mina ja neli seina.
Seal oli ka Piibel.
Ma polnud sellele kunagi tähelepanu pööranud,
sest minu jaoks polnud Jumalat olemas.
Mõtlesin, miks mul Teda vaja on?
Mul oli kõik olemas, et vanglas ja tänaval ellu jääda.
Üksikkongis olemisest sai minu pöördepunkt.
Jumalal oli aega minuga rääkida.
Mäletan, kui avasin esimest korda Piibli.
Lugesin Psalmi 90,
millest sai läbimurre mu ellu ja südamesse.
See muutis mind inimesena.
Samas oli mul Piiblit raske mõista tänu sellele, milline olin.
Mu süda oli kivikõva.
Jõugu liikmena on su süda kivikõva.
Nüüd vaatan seda kohta, kust tulin ja mõtlen: "Vau!"
Mu väikevend kasutab ikka uimasteid ja on jõugu liige.
Küsin endalt, kuidas ma seda muuta saaks?
Inimesed ütlevad mulle ja mõistan isegi,
et mina ei saa seda muuta.
Ainult Jumal saab seda teha.
Mõtlen alati sellele, kuidas ma üksi olin,
aga kuidas siis Jumalat kohtasin ja see kõik võimalikuks sai.
Sain vanglast välja 2012. aastal,
kuigi sattusin siis tagasi kogu selle hullumeelse elu sisse.
Aga Jumal ei kaotanud minu suhtes huvi
ja oli alati olemas mu jaoks.
Tagasi minna on lihtne. Edasi aga raske.
Seni aga, kuni püüdlen edasi, aitab ka Jumal mind edasi.
Õpin nüüd filmindust ja meediat.
Mind ei vaadata enam, kui jõugu liiget või heidikut.
Mind koheldakse õpilasena.
Inimesena, kes tahab oma elu muuta.
See, mida vanglas palvetasin, sai tõeks.
Pean tänama Jumalat, et Ta on olemas.
Kui ma üles kasvasin, polnud Jumalat minu jaoks olemas.
Täna ma austan oma isa.
Ma austan teda isana.
Austan seda, kuidas ta mind kasvatas.
Kasvasin paljude noortega, kellel polnud üldse isa.
15 aastat hiljem on kõik muutunud.
Olen jõudnud oma unistuste kohta.
Mu nimi on Gordon ja mu hüüdnimi on Väljavalitu.
Jumal muutis mu painaja unelmaks ja nüüd püüdlen oma saatuse poole.
Mulle meeldis Gordoni ütlus: "Jumal muutis mu painaja unelmaks
ja nüüd püüdlen oma saatuse poole."
Jumal andis talle uue südame.
Ta võib sulle sama teha, tervendades kõik mineviku haavad.
Kuulake Roomlastele 8:28 kirjakohta.
"Ent me teame, et neile, kes Jumalat armastavad,
laseb Jumal kõik tulla heaks."
Jumal muudab ka painajad unelmaks, kui annad oma elu Talle.
Anna see Talle kohe, paludes ühe lihtsa palve.
Palu minu järel:
"Issand Jeesus,
tule minu ellu.
Muuda mu segane elu üheks sõnumiks.
Aita mul näha helget tulevikku.
Tee minust uhiuus inimene ja too minusse rahu.
Aamen."
Kui palvetasid koos minuga, siis võta meiega ühendust.
Tulemas: muusikaprodutsent populariseerib vanaaegset muusikat.
Jääge meiega.
KUI KOGU MAAILM VARISEB KOKKU...
KUST LEIAD SIIS ABI JA TUGE?
Produtsent Roy Cotton kogus kokku parimad gospelimuusika artistid,
et taaselustada populaarses stiilis muusikat.
Projekti nimi on: "Tooge tagasi need hümnid".
Tere tulemast Roy! - Tere!
Tean, et sulle on minust palju räägitud.
Sealhulgas kingadest ja sokkidest.
Olgu kohe alustuseks öeldud,
et lahkud siit täna paljajalu, sest me võtame need sinult ära.
Teadsin sinu sokifetišist. Mul on sama asi.
Alati, kui sokke näen, raiskan lisaks 15 dollarit,
kuigi jahin hoopis pükse või jalatseid.
Mis teema teil, loomingulistel inimestel, on,
et tulete kingade, sokkide ja soenguga?
Teete mind kadedaks!
See peaks ju olema kristlik saade
ja kõik peaks keerlema vaimulike asjade ümber.
Aga las see jääb. Räägime parem muusikast.
Alustasid varakult - 12- või 13-aastasena.
Isa õpetas sulle muusikat.
Räägi nendest algusaegadest.
Kuidas on see su muusikataju- ja tegemist mõjutanud?
Naljakas, aga mu noorem vend alustas muusikaga juba enne mind.
Nägin, kui palju tähelepanu ta tüdrukutelt sai.
Koolis ja kirikus ka.
Ja siis jõudis mulle see teema kohale.
Me isa on väga andekas muusik.
Ta õppis muusikat Forth Worth seminaris, Texases.
Pidin alati olema esireas tema kõrval.
Olin alati sellest ümbritsetud, aga ei tahtnud seda ise teha.
Kuni mu vend hakkas muusikat tegema.
Siis mõtlesin, et proovin ka.
Hakkasin kirikus teenistuste vahel klahvpilli mängima.
Lõpuks palusin isal endale mõnda akordi õpetada.
Isa ütles, et ta ei õpeta ainult akorde, vaid õpetab mind päriselt mängima.
Ta ütles: "Kui tahad seda teha, pead seda ka tõsiselt võtma."
Liigume ajas edasi.
Sa oled andnud välja imelise plaadi.
Aga on veel paljutki, mis sul on.
Mulle jäi silma "Ülistuse tüvi".
Räägi sellest veidi,
sest mulle tundus esmalt,
et äkki see aitab kogudusel ülistada ka siis,
kui meil pole muusikuid.
Stems on lühend lausest:
"Eraldatud laulud võimsatelt muusikutelt ja lauljatelt."
Sealt võib valida eraldi erinevaid pille nagu kitar, basskitarr, trummid ja orel.
Sealt võib valida isegi soprani vokaalosa -
kõik on juba ette salvestatud.
Võid neid lisada oma live-bändile või ülistustiimile.
Kui sul pole sopraneid, võid nad ise lisada.
"Tüve" mõte on selles,
et sa ei pea teadma, et need inimesed pole seal.
Vaid see peab sulanduma sellega, mis sul juba on.
Seda kasutavad kõik ettenägelikud teenistused.
Umbes 80% kogudustest, millel on rohkem kui 1000 liiget
kasutavad nüüd Stems'i.
Üritan viia seda ka kogudustesse, kus on alla 100 liikme,
sest nemad vajaksid seda kõige rohkem.
Olles ise neis olukordades näen ma ka selle kõige väärtust,
sest nii pole sa sõltuv ühestki inimesest,
aga sa saad siiski luua suurepärast heli.
Kasutaksin seda oma koguduseski, kui mul see oleks.
Räägime sinu plaadist.
Kuidas sa selle tehtud said?
Kutsusid ju kokku tähtsad inimesed - piiskop Paul Morton, prl. McAllister.
Kuidas see teoks sai? - See oli väga lahe.
Mul on head suhted dr. Judy McAllisteriga.
Ta on mu hea sõber ja ka mentor.
Ta oli üks esimestest, kellele helistasin ja albumist rääkisin.
Ütlesin: "Dr McAllister, tean, et sa ei tee kõike, aga mul on mõte."
Ta andis mulle koheselt jah-sõna.
Ta ütles, et see on hea mõte ja seda on vaja teha.
Ta oli esimene, kes nõustus projektis osalema.
Seega kasutasin ära tema nime.
Kui helistasin piiskop Mortoni kabinetti,
ütlesin: "Loodan, et võtate osa. See tuleb ajalooline ja suurepärane."
Kui ta teada sai, et dr. McAllister kaasa teeb,
oli ta kohe nõus.
Kathy Taylor, Chrystal Rucker jt. liitusid samuti.
Kui keegi vaatab su soengut ja habet, arvab ta, et tegeled hiphopiga.
Aga sa tegid hoopis vaimulike hümnide CD. Miks?
On olemas filosoofia nimega "Iidsed tulevikud".
See filosoofia ütleb, et kõik jõuab oma alguspunkti tagasi.
Kõigel maailmas on eluring.
See filosoofia ütleb,
et sa ei tea, mis tuleb hiljem, kui sa ei tea, mis on olnud varem.
Kõik edasijõudnud soul'i ja RNB artistid
ja isegi hiphop artistid kasvasid üles kiriku hümnide saatel.
Peale minu põlvkonda tuleb aga põlvkond Z,
kes on esimene põlvkond, kes ei kasva üles kiriku hümnidega.
Kui see filosoofia on õige, siis nad ei oska muusikat edasi viia,
sest nad ei tea, mis oli enne seda.
Te, millenniaalide põlvkond, olete väga lahedad jne.
Kuid kui te pahandustesse satute, nii nagu te eelkäijad,
ei pane te mängima Lecrae muusikat,
vaid laulate: "Las Su tahe sündida, Issand!"
Mu maja jäi 11 kuud tagasi tornaadole teele ette.
Kui see juhtus, mõtlesin laulust: "Sind vajan ma."
Uuel muusikal pole midagi viga.
Aga kui oled raskustes,
laulad laule, mis räägivad Jumala hoolest.
Need laulud pole vaid ilusad meloodiad.
Need on meie usu alustalad,
ilma milleta me poleks nii kaugele jõudnud.
Üks asi veel albumite kohta.
Mida see sinu jaoks tähendab,
et reisida maha tuhandeid kilomeetreid
ja rääkida sellest?
Neid laule on väga oluline säilitada.
Ma kasvasin üles neid kuulates.
Olen mures, et järgmine põlvkond ei tea,
kuidas rasketel hetkedel toime tulla.
Nad on ilma isata ja alustaladeta põlvkond.
Ma tõesti usun kiriku hümnidesse.
Mu 5-aastane poeg laulab laulu "Elusta meid taas".
Kui kuulen teda seda laulmas,
siis tean, et nad elavad edasi, kui mind enam pole.
Tahan, et nad seljataks rasked ajad nõnda nagu meie oleme seda teinud.
Tänan tulemast! Ja sa Võid sokid jalga jätta.
Annan need sulle.
Roy ja ta naine esitavad peagi siin samas "Pöördepunkti" laval
ühe kiriku hümni.
Kas digitaalne ajastu on üleküllastanud sind infoga?
Peaksid ehk veetma natuke aega analoogis.
Loe Piiblit! See on Jumala armastuskiri sinule.
Me saade hakkab lõppema, aga üks viimane mõte veel.
Kui oled oma elus halvas kohas, siis see ei pea olema loo lõpp.
Jumalal on imeline viis muuta kogu olukorda.
Kui paned oma lootuse Jumalale, siis ka võidad.
Ära unusta külastada meid sotsiaalmeedias.
Nüüd aga laulavad Roy ja Nia Cotton.
Meie poolt nägemist ja õnnistusi!
MURDKEM ÜHESKOOS LEIBA
Murdkem põlvitades üheskoos leiba
Kui põlvitan tõusva päikese poole
Jumal, anna mulle armu
Ülistame koos põlvitades Jumalat
Kui põlvitan tõusva päikese poole
Jumal, anna mulle armu
Murdkem põlvitades üheskoos leiba
Põlvitades
Kui põlvitan tõusva päikese poole
Jumal, anna mulle armu
Ülistame koos põlvitades Jumalat
Tõlge: Kairi Mänd